ตื่นเช้ามาพบเลือดออกจากช่องคลอดไม่เยอะมาก เดือนนี้มีเพศสัมพันธ์ประมาณ2รอบประมาณต้นเดือนและไม่กี่วันที่ผ่านมา รอบตอนต้นเดือนไม่ได้มีการป้องกันแต่หลั่งนอก รอบที่2มีการป้องกัน เลือดที่ออกนี่คืออะไรครับ
สวัสดีค่ะ การมีเลือดออกทางช่องคลอดแบบผิดปกติ ไม่ใช่เลือดประจำเดือนนั้น อาจจะเกิดมาจากผลข้างเคียงจากการใช้ยาคุม ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อหรือมีเนื้องอกที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ การฉีกขาดของอวัยวะเพศภายนอกโดยการมีเพศสัมพันธ์โดยการหลั่งนอก ยังทำให้มีโอกาสตั้งครรภ์ได้สูงถึง 20% ค่ะ ดังนั้นเลือดที่ออกมาอาจจะเกี่ยวข้องกับการมีเพศสัมพันธ์หรือการตั้งครรภ์ได้เช่นกันควรซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ และสังเกตเลือดที่ออกค่ะ หากยังออกจำนวนมาก ติดต่อกันเกิน 7 วัน หรือปวดหน่วงท้องน้อยมากร่วมด้วย ให้ไปพบแพทย์เพื่อตรวจเพิ่มเติม